钦定古今图书集成/明伦汇编/官常典/第278卷 > 《待漏入阁书事奉赠元九学士阁老》
## 钦定古今图书集成/明伦汇编/官常典/第278卷 > 《待漏入阁书事奉赠元九学士阁老》

白居易

衙排宣政仗。门启紫宸关。彩笔停书几。花砖趁立班。
稀星点银砾。残月堕金镮。〈集作环〉暗漏犹传水，明河渐
下山。从东分地色，向北仰天颜。碧涌𬬻烟直，红垂斾
尾闲。《纶帏》〈集作闻〉惭并入，翰苑忝先攀。笑我青袍故，饶
君紫绶殷。诗仙归洞里，酒病滞人间。好去鸳鸾侣，冲
天便不还。